open-index/open-wikipedia-markdown huggingface dataset:
კვირიჯვრობის ეკლესია

**კვირიჯვრობის ეკლესია** — არქიტექტურული ძეგლი თიანეთის მუნიციპალიტეტის სოფელ ჩეკურაანთგორის განაპირას, ჩრდილოეთით, საყდართხევის მარცხენა ნაპირზე. განეკუთვნება გვიან შუა საუკუნეებს. 

ეკლესია დარბაზულია (3,6x5 მეტრი), ნაგებია რიყის ქვით, ნატეხი ქვით და კირის ხსნარით. წყობის რიგების სწორხაზოვნება მეტ-ნაკლებად დაცულია. დაზიანებულია ჩამონგრეულია კამარის დასავლეთ ნახევარი, აქა-იქ მონგრეულია კედლების ზედა ნაწილები. შესასვლელი სამხრეთიდანაა. კარი გადახურულია ქვიშაქვის არქიტრავით. ნახევარწრიული აფსიდის ღერძზე გაჭრილი გარეთკენ შევიწროებული თაღოვანი სარკმელისაა. ასეთივე სარკმელია დასავლეთ კედელში. აფსიდის სამხრეთის გვერდში ორი, ხოლო ჩრდილოეთისაში ერთი ოთხკუთხა ნიშია. კონქის თაღი შეისრულია, მსგავსი ფორმისაა კამარაც.
                                                                                                        
## ლიტერატურა
კატეგორია:თიანეთის მუნიციპალიტეტის ტაძრები
ჩეკურაანთგორის ღვთისმშობლის ეკლესია

**ჩეკურაანთგორის ღვთისმშობლის ეკლესია** — არქიტექტურული ძეგლი თიანეთის მუნიციპალიტეტის სოფელ ჩეკურაანთგორის ჩრდილოეთით, 1 კილომეტრზე, ნასოფლარ მაჟალოვანის ტერიტორიაზე. თარიღდება განვითარებული შუა საუკუნეებით.  
ნაგებობის გარეგან სწორკუთხედში, რომელიც რამდენადმე სამხრეთ-ჩრდილოეთის მიმართულებითაა წაგრძელებული (5,7x5,2 მეტრი), ჩაწერილია ორი ნავი, რომლებიც ერთმანეთს მათ გამმიჯნავ კედელში მოწყობილი ვიწრო კარით უკავშირდება. ჩრდილოეთ ნავი, საკუთრივ ეკლესია სამხრეთ ნავთან შედარებით ორჯერ უფრო განიერია და გაცილებითმაღალი. აღმოსავლეთით დასრულებულია ნახევარწრიული აფსიდით, სამხრეთ ნავი სწორკუთხაა.
                                                                                                              
ეკლესია ნაშენია ნატეხი ქვითა და კირის დუღაბით. წყობაში ალაგ-ალაგ გამოყენებულია შირიმიც. ტაძარი ძლიერ დაზიანებულია, ჩამოშლილია ჩრდილოეთ ნავის სახურავის საფარი და ფასადების მოპირკეთების ნაწილი, დანგრეულია სამხრეთ ნავის კამარისა და სამხრეთ კედლის მნიშვნელოვანი ნაწილი, სამხრეთ ნავი დაახლოებით 1 მეტრის სიმაღლეზე კამარის ჩამონაშალი ქვებითა და მიწითაა ამოვსებული.                                                    
                                                                                                           
შესასვლელი ეკლესიას სამხრეთ ნავის სამხრეთ კედელში ჰქონია. მეორე კარი, რითაც სამხრეთ ნავი ჩრდილოეთ ნავს უკავშირდება, სამხრეთ ნავის მხრიდან სწორკუთხაა, ჩრდილო ნავის მხრიდან - თაღოვანი. ეკლესიის კვადრატული (2,5x2,5 მეტრი) დარბაზი შემაღლებული პროპორციებისაა, განათებულია ორი სარკმლით. მათგან ერთი აფსიდშია, მეორე - სამხრეთ კედელში. საკურთხევლის სარკმელი თაღოვანია, ხოლო სამხრეთისა თარაზულადაა გადახურული. აფსიდში, სარკმლის ორივე მხარეს, თითო პატარა სწორკუთხა ნიშია. სარკმლის ქვემოთ, კედელზე, ოთხწახნაგა ტრაპეზია მიდგმული. საკურთხეველი დარბაზის იატაკის მიმართ საფეხურითაა შემაღლებული. საკურთხევლის წინ, მხრების ხაზზე, დგას მარტივი კაპიტელით დაგვირგვინებული რვაწახნაგა სვეტი (სიმაღლე 1,5 მეტრი). კაპიტელში ამოკვეთილია ოთხკუთხა ღრმული. რომელშიც როგორც ჩანს, ხის ან ქვის ჯვარი იყო ჩამაგრებული. საკურთხეველი გადახურულია კონქით. დარბაზი -  ცილინდრული კამარით. რომლის დასავლეთით კიდე კედლის მიმდებარე საბჯენ თაღს ეყრდნობა, თაღი - კუთხის პალასტრებს. კამარისა და კონქის ქუსლის დონეზე შემორჩენილია ქარგილის საყრდენი კვადრატული ბუდეები. აფსიდში ხუთი ბუდეა. გრძივ კედლებზე - ორ-ორი.
სამხრეთ ნავი ერთიანი. ვიწრო კორიდორია. გადახურულია ცილინდრული კამარით. აღმოსავლეთ კედელში დაბალი სარკმელია. რომელსაც თარაზული გადახურვა აქვს.
                                                                                                                
გარედან საკურთხევლის სარკმელი შირიმის ქვაში გამოკვეთილი ნახევარწრიული თაღითაა გადახურული. თაღს ევლება სადა, რელიეფური წარბი, რომელსაც ბოლოებში პატარა თარაზული გადანაკეები აქვს. ეკლესიის დანარჩენი ორი სარკმელი მოურთავია. 

კედლები დასრულებული ყოფილა ორსაფეხურიანი ლავგარდით, რომლის რამდენიმე ქვა  ჩრდილო ნავის სამხრეთ კედელს შემორჩა.

## ლიტერატურა
კატეგორია:თიანეთის მუნიციპალიტეტის ტაძრები
ძიუდოს ევროპის ჩემპიონატი 2017

**ძიუდოს ევროპის ჩემპიონატი 2017** — რიგით 66-ე ევროპის ჩემპიონატი. ჩატარდა პოლონეთის დედაქალაქ ვარშავაში 20-დან 23 აპრილამდე. ტურნირზე ყველაზე მეტი, 10 მედალი რუსეთის ნაკრებმა მოიპოვა (2 ოქრო, 4 ვერცხლი და 4 ბრინჯაო). საერთო სამედლო ჩათვლაში პირველი ადგილი საფრანგეთმა დაიკავა (3 ოქრო, 3 ვერცხლი და 2 ბრინჯაო). საქართველომ ტურნირზე 2 ოქროს, 1 ვერცხლის და 1 ბრინჯაოს მედალი მოიპოვა და უკრაინასთან ერთად საერთო სამედლო ჩათვლაში მესამე ადგილი დაიკავა. ტურნირზე მონაწილეობა მიიღო 369 ძიუდოისტმა 41 ქვეყნიდან.

## მონაწილე ქვეყნები
## რესურსები ინტერნეტში 
* ევროპის ძიუდოს კავშირის საიტი.

კატეგორია:ძიუდოს ევროპის ჩემპიონატი
ლომერ ახვლედიანი

**ლომერ ახვლედიანი** (დ. 2 ოქტომბერი, 1934 — გ. 11 თებერვალი, 2022) — ქართველი კინოოპერატორი. ქართველი კინოსა და თეატრის რეჟისორის ნინო ახვლედიანის მამა. საქართველოს სახალხო არტისტი (1984 წ.). შოთა რუსთაველის სახელობის პრემიის ლაურეატი (1979 წ.)

## ბიოგრაფია
დაიბადა 1934 წლის 2 ოქტომბერს თბილისში. 1958 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი; 1975 წელს კი მოსკოვის კინოს ინსტიტუტის საოპერატორო ფაკულტეტი. 1957 წლიდან მუშაობდა ტელეფილმების სტუდიასა და კინოსტუდია „ქართული ფილმის“ დამდგმელ ოპერატორად. 1978 წელს დაჯილდოვდა კაიროს საერთაშორისო კინოფესტივალის ჟიურის სპეციალური პრიზით.

იყო კინემატოგრაფისტთა კონფედერაციის წევრი და საქართველოს კინემატოგრაფისტთა კავშირის გამგეობის წევრი.

გადაღებული აქვს ფილმები: „ქვევრი“, „სამკაული სატრფოსათვის“, „აურზაური სალხინეთში“, „მზე შემოდგომისა“, „მშობლიურო ჩემო მიწავ!“, „ნატვრის ხე“, „სამანიშვილის დედინაცვალი“, „დონ-კიხოტი“, „ბესამე“, „ექსპრეს-ინფორმაცია“ და სხვა.

## ჯილდოები
*1986 — ლენინური პრემია
*1986 — შოთა რუსთაველის სახელობის სახელმწიფო პრემია
*1984 — საქართველოს სსრ სახალხო არტისტი
*1979 — საქართველოს სსრ ხელოვნების დამსახურებული მოღვაწე; დაღესტნის ხელოვნების დამსახურებული მოღვაწე

## რესურსები ინტერნეტში
## სქოლიო
კატეგორია:დაბადებული 2 ოქტომბერი
კატეგორია:დაბადებული 1934
კატეგორია:გარდაცვლილი 11 თებერვალი
კატეგორია:გარდაცვლილი 2022
კატეგორია:ქართველი კინოოპერატორები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:ლენინური პრემიის ლაურეატები
კატეგორია:შოთა რუსთაველის სახელობის პრემიის ლაურეატები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:საქართველოს სსრ-ის სახალხო არტისტები
ლაზიერის გამბიტი (მინისერიალი)

***ლაზიერის გამბიტი*** — 2020 წლის ამერიკული ისტორიული დრამატული მინისერიალი, რომელიც ეფუძნება უოლტერ ტევისის 1983 წლის ამავე სახელწოდების რომანს. მისი სათაური მომდინარეობს საჭადრაკო პარტიის საწყის სვლათა კომბინაციიიდან „ლაზიერის გამბიტი“. Netflix-ისათვის სერიალი შექმნეს ალან სკოტმა და სკოტ ფრენკმა. ეს უკანასკნელი სერიალის რეჟისორი და სცენარისტია. მინისერიალი, რომელშიც მოქმედება 1950-იან და 1960-იან წლებში ვითარდება,  მოგვითხრობს ობოლი მოჭადრაკე ბეტ ჰარმონის (ანია ტეილორ-ჯოი) ცხოვრების შესახებ, რომელიც ალკოჰილიზმისა და ნარკოდამოკიდებულების ფონზე საჭადრაკო სამყაროს ერთ-ერთი მოწინავე ფიგურა ხდება.

„ლაზიერის გამბიტი“ გამოვიდა 2020 წლის 23 ოქტომბერს. ოთხ კვირაში „ლაზიერის გამბიტი“ იქცა Netflix-ის ყველაზე ნახვად სერიალად. კრიტიკოსთა აღიარება დაიმსახურა ანია ტეილორ-ჯოის მიერ შესრულებულმა ბეტ ჰარმონის როლმა. სერიალმა მიიღო დადებითი შეფასება საჭადრაკო საზოგადოებაში. მათი აზრით სერიალი ხელს უწყობს ხალხის ინტერესის გაღვივება ჭადრაკის მიმართ. 

## შინაარსი
„ლაზიერის გამბიტი“ მოგვითხრობს ობოლი მოჭადრაკის, ბეტ ჰარმონის ისტორიას, იგი ემოციური პრობლემების, ნარკომანიასა და ალკოჰოლთან დამოკიდებულების ფონზე ხდება მსოფლიოს საუკეთესო მოჭადრაკე. სერიალის სათაური მოდის ამავე სახელწოდების ნოველიდან. ისტორია იწყება 1950-იანი წლების შუა ნაწილში და ვითარდება 1960-იან წლებში.

ისტორია იწყება ლექსინგტონში, კენტუკის შტატში, სადაც ცხრა წლის ბეტი, რომელმაც ავარიის შედეგად დაკარგა დედა, გადაიყვანეს ბავშვთა სახლში. ბეტი შენიშნავს როგორ თამაშობს შენობის დარაჯი ლაიბერი ჭადრაკს და ჰკითხავს მას თამაშის შესახებ. ლაიბერი ასწავლის მას თამაშს. როგორც ეს გასული საუკუნის 50-იან წლებში იყო გავრცელებული, ბავშვთა სახლი გოგონებს ყოველდღე აძლევდნენ ტრანკვილიზატორის აბებს. ბეტს მალევე დაეწყო დამოკიდებულება აბების მიმართ. ის მალე იქცა ძლიერ მოჭადრაკედ თავისი ვიზუალიზაციის უნარის წყალობით, რომელიც მან ტრანკვილიზატორის აბების შედეგად მიიღო. რამდენიმე წლის შემდეგ, ლექსინგტონელმა ალმა ვიტლიმ და მისმა ქმარმა ბეტი შვილად აიყვანეს. ბეტი ერთვება საჭადროკო შეჯიბრებებში და უკონკურენტოდ ახერხებს მათში გამარჯვებას. ის უმეგობრდება კენტუკის შტატის ყოფილ ჩემპიონ ჰარი ბელტიკს. ნიჭიერი, მაგრამ ამპარტავანი მოჭადრაკე ბენი ვატსი და ჟურნალისტი, პოტოგრაფი და მოჭადრაკე დ.ლ. ტოუნსი. ბეტი აგრძელებს გამარჯვებას და იღებს კარგ ფინანსურ შემოსავალს. ამის ფონზე ბეტი ხდება უფრო მეტად დამოკიდებული სასმელსა და სხვადასხვა სახის ნარკოტიკებზე.

## რესურსები ინტერნეტში
* 
* Netflix

## სქოლიო
კატეგორია:2020-იანი წლების ამერიკული დრამატული ტელესერიალები
კატეგორია:ტელესერიალები ანბანის მიხედვით
ჯოშ დალასი

მინი|*Josh Dallas*
**ჯოშ დალასი** (ინგ.*Josh Dallas* დ. 18 დეკემბერი, 1978 წელი) პოპულარული ამერიკელი მსახიობია. ის ცნობილია როლებით კომედიურ ფილმებში  *"Thor"* და  *„Prince Charming"*. იგი მონაწილეობდა  ABC- ს ჰიტ სერიალში "*Once Upon a Time*". ამის გარდა, მონაწილეობა მიიღო  არაერთ სატელევიზიო შოუში, როგორიცაა "*Ultimate Force*", "*Doctor Who*", "*Hawaii Five-0*" და "*CSI: Crime Scene Investigation*". მისი სხვა კინოპროექტებია: “*80 Minutes*”, “*Red Tails*”, “*The Descent Part 2*” და “*The Boxer*”. მომხიბვლელ მსახიობს ასევე აქვს გადაღებული სატელევიზიო ფილმები, როგორიცაა „*The Last Days of Lehman Brothers*“ და „*Five*“. ამერიკელი მსახიობი მუშაობდა მსოფლიოს ყველაზე ცნობილ თეატრალურ კომპანიებთან. თეატრში მოღვაწეობისას დალასმა შეასრულა „Royal Shakespeare Company“, „The New Shakespeare Company“, „Royal National Theatre“ და „The English National Opera“...

## ადრეული წლები 
ჯოში (ჯოშუა პოლ დალასი) დაიბადა ლუისვილში, კენტუკი, ამერიკის შეერთებული შტატები. იგი არის რობერტ მაიკლ დალას უმცროსისა და დიანა რაიმონდის შვილი. რობერტ მაიკლ დალასისა და ესთერ მარი ვილსონის შვილიშვილი. ჯოში 6 მეტრი და 2 ინჩი სიმაღლისაა და წონით დაახლოებით 82 კგ-ა. მას აქვს ლურჯი თვალები და მუქი ყავისფერი თმა. ზოდიაქოს ნიშნის მიხედვით იგი არის მშვილდოსანი. ჯოშმა განათლება მიიღო ნიუ ოლბანის საშუალო სკოლაში, ფლოიდის ცენტრალურ საშუალო სკოლასა და მუნტვეის თეატრალური ხელოვნების აკადემიაში.

ჯოში დღემდე ორჯერ იყო დაქორწინებული. ადრე ის დაქორწინებული იყო ამერიკელ მსახიობზე, ლარა პულვერზე. ისინი 2003 წლიდან ხვდებოდნენ ერთმანეთს და ოთხი წლის შემდეგ, 2007 წელს დაქორწილდნენ. სამწუხაროდ, ისინი ერთმანეთს დაშორდნენ 2011 წელს.
მარცხნივ|მინი|Ginnifer Goodwin & Josh Dallas
მაგრამ ჯოში მეორედ შეხვლა სიყვარულს სერიალში "*Once Upon a Time*". ის მოხიბლა ფიფქიამ, რომლის როლსაც ჯინიფერ გუდვინი ასრულებდა. მათ ერთმანეთი შეუყვარდათ სერიალზე მუშაობის დროს. წყვილი მალევე, 2013 წელს დაინიშნა და დაქორწილდნენ 2014 წლის 12 აპრილს.

ამჟამად ორივე მსახიობი შვილებთან ერთად ყოველგვარი ჭორებისა და დაპირისპირებების გარეშე ბედნიერად ცხოვრობს. წყვილს პირველი ბავშვი, ოლივერ ფინლეი დალასი 2014 წლის 29 მაისს ეყოლა და მეორე ვაჟი ჰუგო ვილსონ დალასი 2016 წელს.

## კარიერა 
სწავლის დასრულების შემდეგ ჯოში შეუერთდა სამეფო შექსპირის კომპანიას, შემდეგ მონაწილეობა მიიღო სამეფო ეროვნულ თეატრში, ინგლისის ეროვნულ ოპერაში, New Shakespeare Company- სა და The Young Vic- ში.

მოგვიანებით, მან დაიწყო პროფესიონალური კარიერა მსახიობობაში და მონაწილეობა მიიღო სერიალში - „*Ultimate Force*“. მოგვიანებით, ის მონაწილეობდა სერიალებში, როგორიცაა "Doctor Who", "Node 2", "Money as Spunk Davies", "CSI" და ა.შ. 2011 წელს მან მონაწილეობა მიიღო ABC- ს სერიალში "Once Upon A Time", პრინცის როლში.

სატელევიზიო კარიერის გარდა, მან მონაწილეობა მიიღო ფილმებში "Marvel Franchise", "Thor", "Ghost Machine", "Zootopia" და "Sidekick".

## რესურსები ინტერნეტში 
https://www.thefamouspeople.com/profiles/josh-dallas-33313.php

https://tvshowstars.com/josh-dallas/

https://gossipgist.com/josh-dallas 

https://www.imdb.com/name/nm2796047/bio?ref_=nm_ov_bio_sm

https://famousborn.com/josh-dallas/

კატეგორია:ამერიკელი მსახიობები
კატეგორია:დაბადებული 18 დეკემბერი
კატეგორია:დაბადებული 1978
კატეგორია:მსახიობები ანბანის მიხედვით
კატეგორია:ცოცხალი ადამიანები
გიუმიუშქავაქი (პოსოფის რაიონი)

**გიუმიუშქავაქი** () — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 88 კილომეტრში, ხოლო რაიონის ცენტრ პოსოფიდან 7 კილომეტრში. 2019 წლის მონაცემებით სოფელში 50 ადამიანი ცხოვრობს.

სოფლის ძველი ისტორიული, ქართული სახელწოდებაა ზეინდარი.

## სქოლიო
კატეგორია:პოსოფის რაიონის სოფლები
ვალენტინა (მომღერალი)

**ვალენტინა ტრონელი** (დ. 6 აპრილი, 2009, რენი) — ფრანგი მომღერალი. 2016 წელს მონაწილეობა მიიღო საფრანგეთის საბავშვო „The Voice Kids“-ში. 2020 წელს მოიგო საბავშვო ევროვიზია.

## რესურსები ინტერნეტში
* Junioreurovision.tv

კატეგორია:დაბადებული 2009
კატეგორია:დაბადებული 6 აპრილი
კატეგორია:ფრანგი მომღერლები
კატეგორია:ცოცხალი ადამიანები
გახუხული პური (ფილმი)

**გახუხული პური** () — ბრიტანული ბიოგრაფიული კომედიურ-დრამატული ფილმი, რომლის სცენარის ავტორი და რეჟისორია ს. ჯ. კლარკსონი, ხოლო დაფუძნებულია ნაიჯელ სლეიტერის ამავე სახელწოდების ავტობიოგრაფიულ რომანზე. მონაწილეობენ: ფრედი ჰაიმორი, ჰელენა ბონემ კარტერი, კენ სტოტი და ოსკარ კენედი.
ფილმმა მოიპოვა გალა 2011 წლის ბერლინის კინოფესტივალზე. „გახუხული პური“ BBC One-ის პირველი ტელეფილმია. ის ეთერში 2010 წლის 30 დეკემბერს გავიდა, ხოლო თეატრებში გამოვიდა 2011 წლის 11 აგვისტოს.

## სიუჟეტი
მისის სლეიტერის ქრონიკული ასთმა მის, როგორც მზარეულის უნარებს ზღუდავს. მას მხოლოდ კონსერვების მომზადება შეუძლია, რისთვისაც წყლის ადუღებაც საკმარისია. მისტერ ალან სლეიტერი წუხილმა დაღალა, რის გამოც გამუდმებით ცუდ ხასიათზეა. ნაიჯელი მიისწრაფვის ცხოვრებისკენ, რომლის მიღწევა დაკონსერვებული საჭმლის მომზადებაზე მეტს მოითხოვს.

ოჯახში როცა ვახშამი დაეწვებათ, სანაცვლოდ ყოველთვის გახუხულ პურს მიირთმევენ. ნაიჯელს გახუხული პური ხრაშუნა ქერქით და კარაქით დარბილებული გულით უყვარს. დედამისის მცდელობა, რომ ცხობის ტექნიკა გააუმჯობესოს, არაფერს ცვლის არც თავის სიცოცხლეში, არც სიკვდილის შემდეგ. დაქვრივებული ალანი საჭმლის იმავე სტილით მომზადებას განაგრძობს და არც გახუხული პურის ტრადიციას ღალატობს. ნაიჯელი მეგობრისგან იგებს, რომ მამამისთან ურთიერთობის გაუმჯობესება მისთვის საჭმლის მომზადებით შეიძლება.

მისი ძალისხმევები წყალში ჩაიყრება ახალი დიასახლისის, მისის ჯოან პოტერის მოსვლის შემდეგ, რომელიც ალანს თავისი ვაშლის ნამცხვრითა და საუცხოო კერძებით მოხიბლავს. ისინი დროს ერთად ატარებენ. მალევე, სლეიტერები მისის პოტერთან ერთად ჰერეფორდშირში გადადიან. ნაიჯელი მას მაინც ვერ ეგუება. მისის პოტერი მზარეულთა შეჯიბრში ჩაერთვება როცა გაიგებს, რომ ნაიჯელი ცხობის ნიჭის განვითარებით დაინტერესდება. მისის პოტერის ლიმონის ნამცხვრის საიდუმლო რეცეპტის გაგება ნაიჯელის მთავარი მისია გახდება.

ალანი მისის პოტერს ცოლად მოიყვანს. ახლა უკვე მისის სლეიტერი ნაიჯელისთვის მიზნების მიღწევის ხელის შეშლას შეეცდება, რის გამოც მას ლუდხანაში მუშაობას შეაწყვეტინებს. სამსახურის მიტოვებას უშედეგოდ არ ჩაუვლია: ლუდხანის მფლობელის ვაჟი ნაიჯელთან ერთად სეირნობს, რა დროსაც მას აკოცებს და ამხნევებს, რომ მარტოდ ყოფნის მიუხედავად სამყაროს შანსი მისცეს და წარმატებას აუცილებლად მიაღწევს.

ნაიჯელი გაიგებს, რომ როცა იგი ლუდხანაში იყო, მამამისი გარდაიცვალა, რის შემდეგაც ლონდონში წასვლას გადაწყვეტს. იგი მისის პოტერს განუცხადებს, რომ მიზანს მიაღწია და მის ცხოვრებაში მისი ადგილი აღარაა. ნაიჯელი სავოის სასტუმროში გასაუბრებაზე მიდის და მას სამსახურში აიყვანენ. შეფმზარეული მას საკუთარ შესაძლებლობებში დაარწმუნებს, რის შემდეგაც მას ჩააცმევს მზარეულის ფორმას, რომელზეც ამოქარგულია „სავოი, ლონდონი“. ნაიჯელი ბედნიერებით გაიღიმებს.

## მსახიობები
## წარმოება
ფილმის გადაღებები მიმდინარეობდა ბირმინგემსა და ვუსტერშირში. პენარტში ამინდის მდგომარეობის გაუარესებამ გამოიწვია სცენარის შეცვლა. ფილმის გადაღებები მიმდინარეობდა 2010 წლის 21 ივნისიდან 24 ივლისამდე.

## რესურსები ინტერნეტში
* 
* მიმოხილვა, Leicester Mercury

## სქოლიო
კატეგორია:2010 წლის ფილმები
კატეგორია:2010 წლის ტელეფილმები
კატეგორია:ბრიტანული ფილმები
კატეგორია:ბრიტანული ტელეფილმები
კატეგორია:ინგლისურენოვანი ფილმები
კატეგორია:ფილმები ინგლისის შესახებ
კატეგორია:ინგლისში გადაღებული ფილმები
კატეგორია:ბრიტანული ტელეგადაცემები ლგბტ-ს თემაზე
ვიკი გაბორი

**ვიკი გაბორი** (დ. 10 ივლისი, 2007, ჰამბურგი) — პოლონელი მომღერალი. 2019 წელს მონაწილეობა მიიღო პოლონეთის საბავშვო „The Voice Kids“-ში. 2019 წელს მოიგო საბავშვო ევროვიზია.

## რესურსები ინტერნეტში
* wuwubloggs.com
* ვიკი გაბორის ოფიციალური საიტი 

კატეგორია:პოლონელი მომღერლები
კატეგორია:დაბადებული 2007
კატეგორია:დაბადებული 10 ივლისი
კატეგორია:ცოცხალი ადამიანები
ვერა ხიტილოვა

**ვერა ხიტილოვა** (დ. 2 თებერვალი, 1929, ოსტრავა, ჩეხოსლოვაკია —  გ. 12 მარტი, 2014, პრაღა, ჩეხეთი) — ჩეხი ავანგარდისტი კინორეჟისორი და ჩეხური კინოს პიონერი. მისი ყველაზე ცნობილი ფილმია *„გვირილები“*, რომელიც 1960 წელს ჩეხოსლოვაკიის მთავრობამ აკრძალა. მისი ფილმის, *„მგლის სოროს“* (1987) ჩვენება 1987 წელს ბერლინის საერთაშორისო კინოფესტივალზე გაიმართა.

აღებული აქვს ღირსების მედალი (ჩეხეთი) და ჩეხური ლომის ჯილდო.

## ადრეული ცხოვრება 
ხიტილოვა 1929 წლის 2 თებერვალს ოსტრავაში, ჩეხოსლოვაკიაში, მკაცრად კათოლიკე ოჯახში დაიბადა. რელიგიის თემა მის ფილმებში ხშირად ფიგურირებს.

თავდაპირველად სწავლობდა ფილოსოფიასა და არქიტექტურას, თუმცა მალევე მან მიატოვა ეს სფეროები. 28 წლის ასაკში დაიწყო სწავლა პრაღის შემსრულებლობითი ხელოვნების აკადემიაში.

## კინო-კარიერა 
ხიტილოვას ყველაზე ცნობილი ფილმი არის 1996 წელს გადაღებული *„გვირილები“* (პოლ. *Sedmikrásky).* ფილმი გამოირჩევა არათანმიმდევრული თხრობით, სურეალისტური ვიზუალური სტილით. ერთი წლის შემდეგ, 1967 წელს, ფილმი ჩეხოსლოვაკიის ხელისუფლებამ აკრძალა, „საჭმლის უმიზნოდ დახარჯვისა და ნუდისტური სურათის გამო“, თუმცა *„გვირილებმა“* 1966 წელს იტალიაში, ბერგამოს კინოფესტივალზე გრან პრი მიიღო. ფილმმა ხიტილოვას საერთაშორისო მასშტაბით გაუთქვა სახელი.

ფილმის გამოსვლის შემდეგ ხიტილოვას ძალიან გაუჭირდა ჩეხოსლოვაკიაში სამსახურის შოვნა. თუმცა, განსხვავებით თავისი კოლეგებისგან (მაგ. მილოშ ფორმანი), მან ამერიკაში ემიგრანტობას ქვეყანაში დარჩენა არჩია და რამდენიმე წლის განმავლობაში თავისი ქმრის, ცნობილი ოპერატორის, იაროსლავ კუცერას ფსევდონიმით იღებდა სარეკლამო კლიპებს.
## მემკვიდრეობა 
ვერა ხიტილოვა გამოირჩეოდა ძლიერი კრიტიკული განწყობით საბჭოთა კავშირის მიმართ, რაც ხშირად იყო მიზეზი ხელისუფლების მხრიდან მისი დევნისა. ის იყო ერთადერთი ქალი ჩეხურ ახალ ტალღაში. 

ფილმებში ხშირად იყენებს სიურეალიზმსა და ალეგორიებს. მის კინოში იკვეთება ფრანგული ახალი ტალღისა და იტალიური ნეორეალიზმის გავლენა. 

ხიტილოვას ხშირად ახასიათებენ როგორც მებრძოლ ფემინისტ კინორეჟისორს;  ახსენებენ სხვა ანტი-რეალისტებთან ერთად, როგორებიც არიან ფედერიკო ფელინი, სერგეი ფარაჯანოვი, ალეხანდრო ხოდოროვსკი.

იოზეფ შკვორეცკი, გამოჩენილი ჩეხი კრიტიკოსი და რომანისტი, წერდა: „თავისი სამართლიანობით, არტისტული სითამამით და ორიგინალურობით, და მისი უნარით, რომ გადაურჩეს ყველაზე დესტრუქციულ სოციალურ და პოლიტიკურ კატასტროფებს, ხიტილოვა უნიკალური ფენომენია ჩეხოსლოვაკიურ კინოში“.

## პირადი ცხოვრება და გარდაცვალება 
1968 წელს, საბჭოთა კავშირის შემოჭრის შემდეგ, ხიტილოვამ ჩეხოსლოვაკიის დატოვებაზე უარი განაცხადა. დაქორწინდა კინოოპერატორ იაროსლავ კუცერაზე, რომელსაც FAMU-ზე შეხვდა.

ხიტილოვა 2014 წლის 12 მარტს პრაღაში გარდაიცვალა.

## ფილმოგრაფია 
## რესურსები ინტერნეტში 
*ვერა ხიტილოვას და მისი ფილმების შესახებ
*ხიტილოვას „გვირილების“ შესახებ
*ინტერვიუ ვერა ხიტილოვასთან
*ხიტილოვას ფილმების შესახებ

## სქოლიო 
კატეგორია:დაბადებული 2 თებერვალი
კატეგორია:დაბადებული 1929
კატეგორია:გარდაცვლილი 12 მარტი
კატეგორია:გარდაცვლილი 2014
კატეგორია:ჩეხი კინორეჟისორები
კატეგორია:ჩეხოსლოვაკიელი კინორეჟისორები
კატეგორია:ჩეხი სცენარისტები
კატეგორია:ქალი სცენარისტები
კატეგორია:ჩეხი ქალი კინორეჟისორები
მიშელ მორგანი

**მიშელ მორგანი** () (დ. 29 თებერვალი, 1920, ნელი-სურ-სენი, საფრანგეთი — გ. 20 დეკემბერი,  2016) — ფრანგი კინომსახიობი. ფრანგული კინოსა და ჰოლივუდის წამყვანი მსახიობი 3 ათწლეულის მანძილზე. XX საუკუნის ერთ-ერთი უდიდესი ფრანგი ქალი მსახიობი. მიღებული აქვს კანის კინოფესტივალის ჯილდო საუკეთესო მსახიობი ქალისთვის. 1992 წელს ფრანგულ კინოში შეტანილი წვლილისთვის სეზარის საპატიო ჯილდო გადაეცა. 

## ბიოგრაფია 
სიმონა რუსელი () მხოლოდ თხუთმეტი წლისა იყო როდესაც ფსევდონიმად მიშელ მორგანი მიიღო. რენე სიმონის კურსების ადრე დამთავრების გამო 1935 წელს უკვე ეკრანებზე გამოჩნდა. მან ითამაშა რამდენიმე ფილმში: „მადმუაზელ მოცარტი“, „პარიზული ცხოვრება“, „მაიერლინგი“. მისმა ბავშვურმა აღნაგობამ, ნამზა სახემ უზარმაზარმა ნათელმა თვალებმა განსაკუთრებული ყურადღება მიიპყრო. 

მარკ ალეგრეს „დოყლაპიასა“ და „ქარიშხალში“ მონაწილეობის მიღების შემდეგ, მან თავისი ნიჭის დრამატიზმში გამოვლენა დაიწყო. 1938 წელს „ნისლიანმა სანაპირომ“ დიდი ოვაციები დაიმსახურა, პრემიერის შემდეგ. ქალის როლს ფილმში სწორედ მიშელ მორგანი ასრულებდა. ახალგაზრდა მსახიობის კარიერას ომმა შეუშალა ხელი, „ნისლიანი სანაპიროს“ შემდეგ რამდენიმე ფილმში მოასწრო მონაწილეობის მიღება. შემდეგ მსახიობებთან და რეჟისორებთან ერთად ოკუპირებული პარიზიდან ამერიკის შეერთებულ შტატებში გაემგზავრა.

მიშელისთვის ამერიკაში ყოფნა მარტივი არ ყოფილა, ერთი სული ჰქონდა საფრანგეთში როდის დაბრუნდებოდა. მიშელი ამერიკაში ყოფნის შესახებ: „სულ მეჩვენებოდა, რომ უსარგებლო საქმიანობას ვეწეოდი. ცუდ სურათებში ვმონაწილეობდი, ცუდ როლებს ვთამაშობდი. მხოლოდ ერთი სურვილი მქონდა — საფრანგეთში დაბრუნება“. 1946 წელს ეს სურვილიც აუხდა. მან მიატოვა ამერიკაში ქორწინება, პროდიუსერებთან დადებულიო კონტრაქტები, ამერიკული ფილმები. 

მიშელ მორგანმა კვლავ დაიბრუნდა პირველი მსახიობი ქალის ტიტული. სამშობლოში დაბრუნებისთანავე ფილმში „პასტორალური სიმფონია“ მონაწილეობის მიღების შედეგად დაიმსახურა დიდი საერთაშორისო პრემია კანის კინოფესტივალზე.

## პირადი ცხოვრება 
ამერიკაში ყოფნის დროს ის დაქორწინდა ვილიამ მარშალზე, ისინი 1984 წელს განქორწინდნენ. მისგან ჰყავდა ვაჟი მაიკ მარშალი. მიშელი შემდეგ ფრანგ მსახიობზე ანრი ვიდალზე დაქორწინდა, რომელთან ერთადაც მის გარდაცვალებამდე, 1959 წლამდე იყო. 2006 წლამდე ცხოვრობდა გერალდ ოურთან მსახიობთან, რეჟისორთან და მწერალთან ერთად.

29 თებერვალს დაბადების გამო მსახიობს მხოლოდ 24 დაბადების დღე ჰქონდა გადახდილი.

ერთხელ მიშელ მორგანს ჰკითხეს: „რას უსურვებდით საკუთარ თავს?“ მან უპასუხა: „ისეთ მხიარულსა და აზრიან კომედიაში მონაწილეობას, რომელიც ხალხს სიხარულს მიანიჭებს.“

## სქოლიო
კატეგორია:დაბადებული 1920
კატეგორია:დაბადებული 29 თებერვალი
კატეგორია:გარდაცვლილი 2016
კატეგორია:გარდაცვლილი 20 დეკემბერი
კატეგორია:ჰოლივუდის დიდების ხეივანი
კატეგორია:კანის კინოფესტივალის ჯილდოს მფლობელები საუკეთესო მსახიობი ქალისთვის
კატეგორია:ფრანგი მემუარისტები
კატეგორია:XX საუკუნის ფრანგი ქალი მსახიობები
იოჰან ვოლფგანგ დებერაინერი

**იოჰან ვოლფგანგ დებერაინერი** (დ. 13 დეკემბერი, 1780 – გ. 24 მარტი, 1849) — გერმანელი ქიმიკოსი. 1829 წელს დებერაინერმა წარმოადგინა სამ-სამად დაჯგუფებული ელემენტები, ე. წ. „ტრიადები“. მასში გაერთიანებული იყო მსგავსი თვისებების მქონე ელემენტები. „ტრიადები“ დაჯგუფებული იყო შემდეგნაირად: ლითიუმი, ნატრიუმი და კალიუმი; კალციუმი, სტრონციუმი და ბარიუმი; ქლორი, ბრომი და იოდი.

## სქოლიო
კატეგორია:გერმანელი ქიმიკოსები
ჯენი სლეიტი

**ჯენი სარა სლეიტი** (დ. 25 მარტი, 1982, მილტონი, მასაჩუსეტსი, აშშ) — ამერიკელი მსახიობი, გამხმოვანებელი, კომიკოსი და მწერალი. დაიბადა და გაიზარდა მილტონში, სლეიტმა დაამთავრა მილტონის აკადემია და სწავლობდა ლიტერატურას კოლუმბიის უნივერსიტეტში, სადაც მას შეუყვარდა კომედია და იმპროვირება. ტელევიზიაში ადრეული სამსახიობო  როლების შემდეგ, სლეიტმა მალევე მოიპოვა აღიარება ნიუ-იორკში, ლაივ-შოუების წყალობით და იმისთვის რომ მან შექმნა, დაწერა და იყო რეჟისორი მოკლემეტრაჟიანი საბავშვო ფილმის და წიგნების სერიის „Marcel the Shell with Shoes On“. 2009-2010 წლებში იყო მსახიობი „შაბათ ღამეს პირდაპირ ეთერში“-ს 35-ე სეზონში. 2012 წლიდან დღემდე ახმოვანებს „ტემი ლარსენს“ ანიმაციურ სიტკომში „ბობის ბურგერები“. მას აღიარება მოუტანა მის მიერ შესრულებულმა მონა-ლიზა საპერშტეინის როლით NBC-ს კომედიურ ტელე-სერიალში „პარკები და რეკრეაციული ზონები“ (2013–2015), მან შეასრულა სარა გუგენჰეიმის როლი კომედიურ სერიალში „ტყუილების სახლი“ (2013–2015), და მონაწილეობდა სკეტჩ-შოუში „კროლ შოუ“ (2013–2015).

2014 წელს დრამაში „Obvious Child“ ნათამაშებმა როლმა მას ოთხი ჯილდო მოუტანა, ჯამში ამ ფილმის წყალობით ის წარდგენილი იყო 9 ჯილდოზე. 2016 წელს სლეიტმა გაახმოვნა ანიმაცია „ზოოტოპია“, რამაც მას ერთი ჯილდო მოუტანა. 2016 წელს გაახმოვნა ანიმაცია „ძაღლების საიდუმლო ცხოვრება“. 2017 წელს გაახმოვანა ანიმაცია „ლეგო, ბეტმენის ფილმი“. 2017 წელს ითამაშა „ბენის“ როლი ფილმში „საჩუქარი“. 2012-2016 წლებში სლეიტი დაქორწინებული იყო დინ ფლეიშერ-კემპზე. ჯენის მამა არის რონ სლეიტი, ბიზნესმენი და პოეტი. 

## ადრეული ცხოვრება
სლეიტი დაიბადა 1982 წლის 25 მარტს, მილტონში, მასაჩუსეტში., რონ სლეიტის (დ. 1950), ბიზნესმენისა და პოეტის,  „EMC Corporation“-ის ვიცე-პრეზიდენტი, ხოლო მოგვინაებით „biotech startup“-ის მთავარი აღმასრულებელი დირექტორი, და ნენსი სლეიტის (ქალიშვილობაში ჯილსონი), დიასახლისისა და სამეთუნეო საქმის მცოდნის ოჯახში. ის არის შუათანა შვილი სამ დედმამიშვილს შორის, ჰყავს უფროსი და აბიგაილი და უმცროსი და სტეისი. ის და მისი ოჯახი არიან ებრაული წარმოშობის. მისი ერთ-ერთი ბებია დაიბადა კუბაში, შვედურ-ხორვატიულ ოჯახში და გაიზარდა საფრანგეთში. ვალდექტორიანზე დაამთავრა მილტონის აკადემია. 2004 წელს სლეიტმა დაამთავრა კოლუმბიის უნივერსიტეტი.

## რესურსები ინტერნეტში
* 

## სქოლიო
კატეგორია:ამერიკელი ქალი მსახიობები
კატეგორია:ამერიკელი ქალი კომიკოსები
კატეგორია:ამერიკელი ქალი მწერლები
კატეგორია:დაბადებული 25 მარტი
კატეგორია:დაბადებული 1982
კატეგორია:ცოცხალი ადამიანები
ჩინური ანიმაცია

**ჩინური ანიმაცია** (გამარტივებული ჩინური:中国动画; ტრადიციული ჩინური: 中國動畫; ფინინი:*Zhōngguó dònghuà*) მოიხსენიებენ როგორც **Donghua,** რაც ჩინეთში შექმნილ ანიმაციას ნიშნავს.

თანამედროვე ანიმაცია ჩინეთში პირველად 1918 წელს ჩნდება. ანიმაციურ კლიპებს თავდაპირველად პროდუქტის რეკლაპირებისთვის ქმნიდნენ. ამის მიუხედავად ანიმაციური ინდუსტრია ჩინეთში მხოლოდ 1926 წელს აქტიურდება

## რესურსები ინტერნეტში
* China's Cartoon Industry Forum
* Remembering Te Wei — AnimationInsider.net
ჰუგო უივინგი

**ჰუგო უოლესი უივინგი** (დ. 4 აპრილი, 1960) — ბრიტანელი მსახიობი, რომელიც ცხოვრობს ავსტრალიაში. იგი ცნობილია აგენტ სმიტის როლის შესრულებისთბის *მატრიცას* ტრილოგიაში (1999–2003), ელრონდის როლისვის *ბეჭდების მბრძანებელსა* (2001–2003) და *ჰობიტში* (2012–2014) ვის როლისთვის *V ანუ ვენდეტა* (2005), და წითელი თავის ქალის როლისთვის ფილმში *კაპიტანი ამერიკა: პირველი შურისმაძიებელი* (2011).

უოვინგის პირველი სატელევიზიო როლი იყო 1984 წელს ავსტრალიის სატელევიზიო სერიალში *სხეულის ხაზი*, სადაც მან ითამაშა ინგლისელი კრიკეტის კაპიტანი დუგლას ჯარდინის როლი. მან პირველი პოპულარობა მოიპოვა მარტინს როლის შესრულებისთვის ავსტრალიურ დრამაში *მტკიცებულება* (1991). უოვინგმა ითამაშა ენტონი ,,ტიკი" ბელოროზის / მიცი დელ ბრას როლი კომედიურ-დრამაში *პრისცილას თავგადასავალი, უდაბნოს დედოფალი* (1994); და რამდენიმე როლი სამეცნიერო ფანტასტიკის ჟანრის ფილმში *ღრუბლის ატლასი* (2012). მის მიერ გახმოვანებულ როლებში შედის რექსის, მეცხვარე ძაღლის როლი  *ბავშვში* (1995), ნოას,  წამყვანი უხუცესი იმპერატორი პინგვინის როლი *ბედნიერ თათებში* (2006) და *ბედნიერი თათების მეორე ნაწილში* (2011). ასევე მეგატრონის როლი ფილმში *ტრანსფორმერები*.

უივინგის ჯილდოები მსახიობობისთვის მოიცავს სატელიტის პრემიას, MTV კინოს პრემიასა და ავსტრალიის კინო ინსტიტუტის ექვს პრემიას .

## ადრეული წლები 
უივინგი დაიბადა 1960 წლის 4 აპრილს იბადანის უნივერსიტეტის სასწავლო საავადმყოფოში, ნიგერიის ქალაქ იბადანში, ბრიტანელ მშობლების ოჯახში; ის არის გიდისა და ყოფილი მსაწავლებლის, ენ ლენარდის (დ. 1934 წელს) და სეისმოლოგ უოლენს უივინგის (დაიბადა 1929 წელს) ოჯახში. უოვინგის დედის დედა ბელგიელი იყო.  მისი დაბადებიდან ერთი წლის შემდეგ, მისი ოჯახი დაბრუნდა გაერთიანებულ სამეფოში. ისინი ცხოვრობდნენ ბედფორდსა და ბრაიტონში, მოგვიანებით კი გადავიდნენ მელბურნსა და სიდნეიში; შემდეგ იოჰანესბურგში, სამხრეთ აფრიკაში; ბოლოს კი კვლავ გაერთიანებულ სამეფოში. 1984 წლიდან მისი შეყვარებული იყო კატრინა გრინვუდთან. ისინი ცხოვრობენ სიდნეიში და ჰყავთ ორი შვილი, ჰარი (1989 წ.) და ჰოლი (1993 წ.). ჰარი არის მსახიობი, რომლის სასცენო სახელია ჰარი გრინვუდი. ჰუგოს ასევე ჰყავს ძმა, სიმონი და და, ანა ჯეინი. მისმა ორი დიშვილი სამარა უივინგი და მორგანი სამსახიობო საქმიანობას მისდევენ.

2004 წელს უივინგი გახდა ცხოველთა უფლებების დაცვის ავსტრიული ორგანიზაციის ვოისელსის ავსტრალიის ელჩი. ის ესწრება ღონისძიებებს, ორგანიზაციას ეხმარება ინტერვიუების ორგანიზებაში და  წლიური გრანტების მიმღებთა განსჯაში. იგი ასევე იყო სპიკერი ეპილეფსიით დაავადებულთათვის სატელევიზიო საქველმოქმედო ღონისძიებისთვის.

## ფილმოგრაფია 
### ფილმი 
## რესურსები ინტერნეტში 
*   
* 

## სქოლიო 
კატეგორია:ჰელპმანის ჯილდოს მფლობელები
კატეგორია:XXI საუკუნის ბრიტანელი მამაკაცი მსახიობები
კატეგორია:XX საუკუნის ბრიტანელი მამაკაცი მსახიობები
კატეგორია:დრამატული ხელოვნების ეროვნული ინსტიტუტის კურსდამთავრებულები
კატეგორია:ბრიტანელი მამაკაცი ტელემსახიობები
კატეგორია:ბრიტანელი მამაკაცი თეატრის მსახიობები
კატეგორია:ბრიტანელი მამაკაცი კინომსახიობები
კატეგორია:დაბადებული 1960
კატეგორია:მსახიობები ანბანის მიხედვით
კატეგორია:ცოცხალი ადამიანები
ჯონ ნიულენდსი

**ჯონ ალექსანდერ რეინა ნიულენდსი** (დ. 26 ნოემბერი, 1837 – გ. 29 ივლისი, 1898) — ბრიტანელი ქიმიკოსი. 1864 წელს, იმ პერიოდისთვის ცნობილი 60-მდე ელემენტი განალაგა ატომური მასის ზრდის მიხედვით „ოქტავების წესის“ გათვალისწნიეთ. წესის მიხედვი მერვე ელმენტი იმეორებდა პირველის თვისებებს, მეცხრე – მეორისას და ა.შ. 1887 წელს მიიღო დევის მედალი.

## სქოლიო
კატეგორია:ბრიტანელი ქიმიკოსები
სიმონ ნემანიშვილი

**სიმონ ნემანიშვილი** (დ. 12 თებერვალი, 1911 — გ. 6 სექტემბერი, 1993) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1954).

## ბიოგრაფია 
სიმონ ნემანიშვილმა დაამთავრა ქალაქ ონის პედაგოგიური ტექნიკუმი 1931 წელს; თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეოგრაფიის სპეციელობით 1939 წელს.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გეოგრაფიის მეცნიერებათა კანდიდატები
გრიგოლ დევდარიანი

**გრიგოლ დევდარიანი** (დ. 8 ოქტომბერი, 1908 — გ. 25 მარტი, 1991) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1947), დოცენტი (1948). მიღებული აქვს უმაღლესი სკოლის დამსახურებული მუშაკის წოდება (1982).

## ბიოგრაფია 
გრიგოლ დევდარიანმა 1927 წელს დაამთავრა პედაგოგიური ცხრაწლედი და სპეციალური კურსების გავლის შემდეგ მუშაობა დაიწყო სოფელ ხუნევის (ხარაგაულის მუნიციპალიტეტი) სკოლაში ისტორიისა და ბუნებისმეტყველების მასწავლებლად. 1930 წელს გადაიყვანეს ხარაგაულის ცხრაწლიან სასწავლებელში; 1930 წელს ჩაირიცხა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე გეოლოგიის სპეციალობაზე; 1933 წელს გადაიყვანეს მოსკოვის უნივერსიტეტში გეოგრაფიის ფაკულტეტზე ფიზიკური გეოგრაფიის განხრით; 1936 წელს დაამთავრა აღნიშნული სპეციალობა და მუშაობა დაიწყო თბილისის სახელმწიფო უნივერსიტეტის ფიზიკური გეოგრაფიის კათედრაზე.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გეოგრაფიის მეცნიერებათა კანდიდატები
მასწავლებლის გლობალური ჯილდო

**მასწავლებლის გლობალური ჯილდო** () —  ყოველწლიური $1 მილიონი დოლარის ჯილდო რომელიც ორგანიზებულია ვარკის ფონდის მიერ და გაიცემა მასწავლებელზე, რომელმაც განსაკუთრებულ წვლილი შეიტანა პროფესიაში. მასწავლებლების ნომინაცია, რომლებიც შეესაბამებიან სპეციფიკურ კრიტერიუმებს ღიაა ყველასათვის მთელი მსოფლიოს მასშტაბით. მასწავლებლებს ასევე შეუძლიათ წარადგინონ თავიანთი თავი. ჟიურს წარმოადგენს მასწავლებლის გლობალური ჯილდოს აკადემია, რომელიც შედგება უფროსი მასწავლებლების, საგანმანათლებლო ექსპერტების, კომენტატორების, ჟურნალისტების, საჯარო მოხელეების, ტექნიკური მეწარმეების, კომპანიის დირექტორების და მეცნიერებისგან რომლებიც მსოფლიოს ყველა კუთხეს წარმოადგენენ .

ყოველწლიური ჯილდო დაიწყო განათლებისა და უნარების მეორე გლობალურ ფორუმზე 2014 წლის მარტში და პირველ კონკურსში შევიდა 5000 ნომინაცია 127 ქვეყნიდან.

მასწავლებლის გლობალური ჯილდო, რომელსაც ჟურნალისტები მასწავლებლის პროფესიის ნობელის პრემიას ეძახიან, არა მარტო წარმოაჩენს და პატივს მიაგებს ამ პროფესიას, არამედ  სათანადოდ აღიარებს იმ შრომას, რასაც მასწავლებლები ეწევიან მთელს მსოფლიოში.  ვარკის ფონდის ხელმძღვანელი ამბობს: 

## ისტორია
2015 წლის მარტში მასწავლებლის პირველი, ყოველწლიური გლობალური ჯილდო გადაეცა ნენსი ათველს, ინგლისური ენის ინოვატორ მასწავლებელს მენის შტატის ერთ-ერთ სოფელში, აშშ. მან დააარსა და ხელმძღვანელობს სკოლას, სადაც მოსწავლეები კითხულობენ საშუალოდ 40 წიგნს წელიწადში, თვითონ არჩევენ რა წაიკითხონ და შემდეგ წერენ შემოქმედებითად. მან მთლიანდ შესწირა $1 მილიონი პრიზი მისი სკოლის სტიპენდიებს და განვითარებას. ეს არის  არამომგებიანი ცენტრი სწავლა სწავლებისა, რომელიც ასევე წარმოადგენს სამოდელო სკოლას სასწავლო მეთოდების განვითარება-გავრცელებისათვის.

## ჯილდოს მფლობელები
## სქოლიო
*
კატეგორია:ჯილდოები ანბანის მიხედვით
დარენდორფის ჰიპოთეზა

— გერმანელ-ბრიტანელი სოციოლოგი, ფილოსოფოსი, მეცნიერი და ლიბერალური პოლიტიკოსი. ]]
**დარენდორფის ჰიპოთეზა** () — ეკონომიკური ჰიპოთეზა, რომელიც ატარებს გერმანელ-ბრიტანელი პოლიტიკური მეცნიერის, რალფ დარენდორფის, სახელს.  ჰიპოთეზის თანახმად, *დროსა და სივრცეში ეკონომიკური ფოლისის მრავალფეროვნება, რომელიც გამომდინარეობს ადგილობეივი საჭიროებებიდან, სასურველია*. 

დარენდორფის არგუმენტი ეფუძნება მოსაზრებას, რომ საზოგადოებები მრავალფეროვანი და ერთმანეთისგან განსხვავებულია. მრავალფეროვნება და განსხვავებულობა იწვევს იმას, რომ ერთი და იმავე ეკონომიკური ფოლისი სხვადასხვა საზოგადოებაში სხვადასხვა შედეგის მომტანია.

დარენდორფის ჰიპოთეზა ეწინააღმდეგება ეკონომიკაში მიღებული თეორიებისა და ტრადიციული პერსპექტივების უმრავლესობას, განსაკუთრებით კი - ნეოკლასიკურ პერსპექტივას, რომლებიც ეფუძნება იმ იდეას, რომ ეკონომიკური ფოლისი უნდა იყოს ერთიანი და იდენტური. 

## სქოლიო
*
*schellenbach.pdf

კატეგორია:ეკონომიკური თეორიები
უნგრული რაფსოდია №9

**უნგრული რაფსოდია №9**, S.244/9 — ფერენც ლისტის 19 უნგრული რაფსოდიიდან რიგით მეცხრე რაფსოდია, რომლის ზედმეტსახელია „**Carnival in Pest**“ ან „**Pesther Carneval**“. ნაწარმოები დაიწერა 1847 წელს. მისი შესრულების ხანგრძლივობა, როგორც წესი, ათი წუთია.

ლისტმა ეს ნაწარმოები ოთხი ხელისთვისაც დაწერა, ასევე შექმნა ვერსია ვიოლინოსთვის, ჩელოსა და ფორტეპიანოსთვის.

## მელოდიების წარმომავლობა 
ლისტმა ამ რაფსოდიისთვის ხუთი სხვადასხვა მელოდია გამოიყენა. პირველ მელოდიას, რომელიც წარმოშობით სავარაუდოდ იტალიიდანაა, ლისტის ხელნაწერებში ვხვდებით. მეორე მელოდია უცნობი კომპოზიტორის მიერ შექმნილი ჩარდაშია. მესამე მელოდიის წარმომავლობა უცნობია. მეოთხე მელოდიის სახელს ლისტის ციტატიდან ვიგებთ — „A kertmegi káposzta“, რომელიც უნგრული ხალხური სიმღერაა. ბოლო მელოდიის სახელწოდება კი არის „Mikor én még legény voltam“.

## რესურსები ინტერნეტში 
* 

## სქოლიო 
09
კატეგორია:1847 წლის ნაწარმოებები
ლევან იოსელიანი

**ლევან იოსელიანი** (დ. 20 ივნისი, 1978) — ქართველი იურისტი და პოლიტიკოსი. საქართველოს მე-10 მოწვევის პარლამენტის წევრი 2020 წლიდან 2023 წლის 7 მარტამდე. 2021 წლის 4 თებერვლიდან 2023 წლის 7 მარტამდე საქართველოს პარლამენტის თავმჯდომარის მოადგილე. 2023 წლის 7 მარტს აირჩიეს საქართველოს სახალხო დამცველად.

## ბიოგრაფია 
დაიბადა 1978 წლის 20 ივნისს. 1995 წელს დაამთავრა თბილისის №1 ექსპერიმენტული სკოლა. 2000 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სამართლის ფაკულტეტი. მიიღო მაგისტრის ხარისხი ჩიკაგოს კენტის სამართლის სკოლაში. იოსელიანს საქართველოს საზოგადოებრივ საქმეთა ინსტიტუტში გავლილი აქვს ზოგადი მენეჯმენტის კურსი. 1999–2000 წლებში იყო „საქართველოს ბანკის“ იურისტი. 2000–2001 წლებში იყო „თიბისი ბანკის“ მთავარი იურისტი. 2001–2008 წლებში იყო იურიდიული კომპანია „ასლანიშვილი და იოსელიანის“ დამფუძნებელი, პარტნიორი და მთავარი იურისტი. 2008–2016 წლებში დააარსა „ლევან იოსელიანის“ იურიდიული კომპანია. 2018 წელს დააარსა არასამთავრობო ორგანიზაცია „სამოქალაქო მოძრაობა“. ფლობს ქართულ, ინგლისურ და რუსულ ენებს. არის საქართველოს ადვოკატთა ასოციაციის წევრი. ჰყავს მეუღლე და სამი შვილი.

2020 წლიდან 11 დეკემბრიდან 2023 წლის 7 მარტამდე საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ალეკო ელისაშვილი — მოქალაქეები“.

## რესურსები ინტერნეტში 
* ბიოგრაფია ფეისბუქის ოფიციალურ გვერდზე
* 

## სქოლიო 
კატეგორია:დაბადებული 1978
კატეგორია:დაბადებული 20 ივნისი
კატეგორია:ქართველი იურისტები
კატეგორია:საქართველოს X მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
ლევან
კატეგორია:საქართველოს ომბუდსმენები
კატეგორია:ცოცხალი ადამიანები
დანიელ დარიე

**დანიელ დარიე** (დ. 1 მაისი, 1917 — 17 ოქტომბერი, 2017) — ფრანგი სასცენო, ტელე და კინომსახიობი, მომღერალი და მოცეკვავე. მონაწილეობა აქვს მიღებული 110-ზე მეტ ფილმში. მისი კარიერა 8 ათწლეულს ითვლის და ფრანგული კინოს ერთ-ერთი გამორჩეულ ვარსკვლავად ითვლება.

## ცხოვრება და კარიერა 
დანიელ დარიე დაიბადა ბორდოში. მამამისი ჯარში ექიმი იყო. ის დაიღუპა როცა დანიელი შვიდი წლის იყო. ლიცეომის დამთავრების შემდეგ მიემგზავრება პარიზში და კონსერვატორიაში აბარებს. ბრწყინვალე მუსიკალური ნიჭის მიუხედავად მევიოლინობას კინომსახიობობა არჩია. თავდაპირველად კომედიურ ფილმებში მონაწილეობდა, მაგრამ უკვე 1935 წელს ფილმ "მწვანე დომინოში" მსახიობმა დრამატული როლი შეითვისა. ამავე წელს ის დაქორწინდა ანრი დეკუინზე რეჟისორზე და სცენარისტზე. მან ამერიკულ სტუდიასთან Universal Pictures-თან გააფორმა შვიდ წლიანი კონტრაქტი, მაგრამ დანიელს საფრანგეთის გარეთ კარიერა არ სურდა. 

საფრანგეთის ოკუპაციის პერიოდში ის გაშორდა ანრი დეკუინს. 1942 წელს დაქორწინდა პორფირიო რუბინოსაზე, დიმინიკელთა რესპუბლიკის დიპლომატზე. ომის დამთავრებამდე ისინი შვეიცარიაში ცხოვრობედნენ, 1947 წელს კი ერთმანეთს გაშორდნენ.ამის შემდეგ დანიელი გაქორწინდა ფრანგ სცენარისტზე ჟორჟ მიციკიდესზე. მათ ვაჟი შეეძინათ და ერთად ცხოვრობდნენ ჟორჟის გარდაცვალებამდე. 

მას მონაწილეობა აქვს მიღებული ფილმებში: "მაერლინგში", "კატია", "გულისცემა", "პირველი პაემანი", "რუი ბლაზი", "წითელი და შავი", "8 ქალი". მისი ნიჭის წყალობით ის მონაწილეობდა როგორც კომედიებში ასევე დრამებში, მას ჰოლივუდშიც იღებდნენ.  მუშაობას განაგრძობდა 99 წლამდე, ის 2007 წელს ანიმაცია "პერსეპილისში" ბებიას ახმოვანებდა. 

დანიელ დარიეს გრძნობათა ნაზი იმპრეისა და მოულოდნელი აფეთქება ახსიათებს. მსახიობს კარგად შეუძლია უსაზღვროდ ბევრის გამოხატვა მსხვილი პლანით. კადრის სტატიკურობა შეუძლია სრულიად შეცვალოს, მისი თამაშის ხერხები გმირის შესაბამისად იცვლება.მისი პერსონაჟები დედოფალი მარია და ქალბატონი დე რენალი სრულიად განსხვავებულები არიან ერთმანეთისგან, მაგრამ დანიელი მათ ორივეს შესანიშნავად განასახიერებს თანდაყოლილი და დიდი შრომისმოყვარეობით დახვეწილი არტისტიზმით.

## გარდაცვალება 
დანიელ დარიე მსახიობი დაცემის შედეგად გამოწვეული გართულებებისგან გარდაიცვალა 2017 წლის 17 ოქტომბერს, ასი წლის იუბილიდან ხუთი თვის შემდეგ.

## ჯილდოები 
## რესურსები ინტერნეტში
*დანიელ დარიე allmovies.com-ზე
*დანიელ დარიე frenchfilms.org-ზე

## სქოლიო 
კატეგორია:დაბადებული 1917
კატეგორია:დაბადებული 1 მაისი
კატეგორია:ფრანგი ქალი კინომსახიობები
კატეგორია:ფრანგი თეატრის ქალი მსახიობები
კატეგორია:ფრანგი ქალი მომღერლები
კატეგორია:ფრანგი ქალი ტელემსახიობები
კატეგორია:XX საუკუნის ფრანგი ქალი მსახიობები
კატეგორია:XXI საუკუნის ფრანგი ქალი მსახიობები
ტონი რიჩარდსონი

**სესილ ანტონიო „ტონი“ რიჩარდსონი** (; ცნობილი, როგორც ტონი რიჩარდსონი; დ. 5 ივნისი, 1928, შიპლი, ინგლისი — გ. 14 ნოემბერი, 1991, ლოს-ანჯელესი, აშშ) — ინგლისელი თეატრისა და კინოს რეჟისორი, რომლის ექსპერიმენტატორულმა ნამუშევრებმა ხელი შეუწყო 1950-იანების ინგლისის თეატრის განვითარებას. აგრეთვე ცნობილია თავისი კინო-ადაპტაციებისთვის. მოგებული აქვს ორი ოსკარი რეჟისორისა და პროდუსერის როლში, ფილმისთვის *„ტომ ჯოუნსი“* (1963).

## ადრეული ცხოვრება 
რიჩარდსონი 1928 წლის 5 ივნისს შიპლიში, იორკშირში (ინგლისი) დაიბადა. იგი ესლი ევანსისა და კლერენს ალბერტ რიჩარდსონის შვილია. 

რიჩარდსონი უედჰემის კოლეჯში, ოქსფორდში სწავლობდა. 

## კარიერა 
1953 წელს, უნივერსიტეტში სწავლის დასრულების შემდგომ, სადაც ის დრამის წრის აქტიური წევრი იყო, რიჩარდსონმა BBC-ში რეჟისორად დაიწყო მუშაობა. 

რიჩარდსონი „ბრიტანული ახალი ტალღის“ ერთ-ერთი წევრი იყო. მან დიდი გავლენა მოახდინა ბრიტანული თეატრის ჩამოყალიბებაში. რიჩარდსონმა ჯონ ოსბორნის პიესა, *„მიიხედე უკან განრისხებულმა“* , ნიუ-ჩელსის თეატრში დადგა. 

1959 წელს, დრამატურგ ჯონ ოსბორნთან და პროდუსერ ჰარი სალცმანთან ერთად, რიჩარდსონმა Woodfall Film Productions დააარსა. კომპანიის დებიუტი 1959 წელს ტონი რიჩარდსონის მიერ გადაღებული ფილმით შედგა, სახელწოდებით, *„მიიხედე უკან განრისხებულმა“*, რომელიც ჯონ ოსბორნის პიესაზეა დაფუძნებული. იგი რიჩარდსონის პირველი სრულმეტრაჟიანი ფილმია. 

რიჩარსდონმა სიკვდილამდე დადგა 36 სპექტაკლი, გადაიღო 20 ფილმი და 44 სატელევიზიო დრამა.  

რიჩარდსონის ფილმებში ხშირად ჩნდება კრიტიკა ბრიტანული კლასობრივი სისტემისა და ამერიკული კაპიტალიზმის მიმართ. მისი თითქმის ყველა ფილმი სხვადასხვა ჟანრისაა, რაც რეჟისორის ექსპერიმენტატორულ ბუნებაზე მიუთითებს.

რიჩარდსონს ბევრ ცნობილ მსახიობთან უმუშავია, როგორებიც არიან ჟანა მორო, ორსონ უელსი, რობ ლოვი, მილტონ ბერლი, ტრევორ ჰოვარდი, დევიდ ჰემინგსი, ნიკოლ უილიამსონი, ტომ კორტნი, მერიენ ფეიტფული, ჯოდი ფოსტერი, ენტონი ჰოპკინსი, კატრინ ჰეპბერნი და სხვ.

## პირადი ცხოვრება 
რიჩარდსონი 1962 წლიდან 1967 წლამდე ინგლისელ მსახიობ ვანესა რედგრეივზე იყო დაქორწინებული. წყვილს ორი ქალიშვილი, ნატაშა და ჯოელი შეეძინათ. 

## გარდაცვალება 
ტონი რიჩარდსონი ბისექსუალი იყო. იგი 1991 წელს აივ ინფექციის გართულებით გარდაიცვალა.

## ფილმოგრაფია 
**სრულმეტრაჟიანი ფილმები
**

	

## რესურსები ინტერნეტში 
* რიჩარდსონის ფილმოგრაფია
* 
* ცნობები რიჩარდსონის შესახებ

## სქოლიო 
კატეგორია:ბრიტანელი კინორეჟისორები
კატეგორია:დაბადებული 5 ივნისი
კატეგორია:დაბადებული 1928
კატეგორია:გარდაცვლილი 14 ნოემბერი
კატეგორია:გარდაცვლილი 1991
კატეგორია:ბრიტანელი სცენარისტები
კატეგორია:ინგლისელი კინორეჟისორები
კატეგორია:ინგლისელი კინოპროდიუსერები
კატეგორია:ინგლისელი მემუარისტები
კატეგორია:ინგლისელი სცენარისტები
კატეგორია:ინგლისელი ტელერეჟისორები
კატეგორია:ინგლისელი ტელეპროდიუსერები
კატეგორია:ლგბტ რეჟისორები
კატეგორია:ლგბტ მემუარისტები
კატეგორია:ლგბტ პროდიუსერები
კატეგორია:ლგბტ სცენარისტები
კატეგორია:XX საუკუნის ბრიტანელი სცენარისტები
ცენტრალური ლუსონი

**ცენტრალური ლუსონი** (ასევე ცნობილი როგორც **I რეგიონი**; პანგ: *Pegley na Luzon*; ტაგ: *Gitnang Luzon*; ილოკ: *Tengnga a Luzon*) — ადმინისტრაციული რეგიონი ფილიპინებში. ძირითადად მოიცავს კუნძულ ლუსონის ცენტრალურ ვაკეებზე მდებარე პროვინციებს: აურორა, ბატაანი, ბულაკანი, ნუევა-ესიხა, პამპანგა, ტარლაკი, სამბალესი. რეგიონი ფილიპინების მასშტაბით ბრინჯის უმსხვილესი მწარმოებელია, რის გამოც ხშირად „ფილიპინების ბრინჯის ბეღელს“ უწოდებენ. 

## ეტიმოლოგია
რეგიონის სახელწოდება დაკავშირებულია კუნძულ ლუსონზე მის მდებარეობასთან. ტერმინი ამერიკელმა კოლონიზატორებმა ფილიპინების პირველი რესპუბლიკის დამხობის შემდეგ შემოიღეს. არსებობს დღევანდელი რეგიონის სახელის გადარქმევის ვერსიებიც. ერთ-ერთი ვერსიით, რეგიონს *ლუსონესის რეგიონი* შეიძლება ეწოდოს, რაც კუნძულ ლუსონის ძველ სახელწოდებასთანაა (*Luções*) დაკავშირებული. ლუსონესს თავდაპირველად მთელ ლუსონს უწოდებდნენ, შემდეგ კი კუნძულის ცენტრალურ ნაწილს, ჩრდილოეთით პანგასინანიდან სამხრეთით პამპანგისკენ.

## მიმოხილვა
ცენტრალური ლუსონის რეგიონი მდებარეობს მანილიდან ჩრდილოეთით. რეგიონს ჩრდილოეთიდან ილოკოსის რეგიონი და კაგაიანის ხეობა ესაზღვრება, სამხრეთით — ეროვნული დედაქალაქის რეგიონი, კალაბარსონი და მანილის ყურის წყლები, დასავლეთით — სამხრეთ ჩინეთის ზღვა, აღმოსავლეთით — ფილიპინის ზღვა. ისტორიულად, კულტურულად და გეოგრაფიულად პანგასინანი რეგიონის ნაწილი იყო, თუმცა 1973 წლის 22 ივნისს, ფერდინანდ მარკოსის გადაწყვეტილებით ილოკოსის რეგიონის შემადგენლობაში შევიდა. 

რეგიონის შემადგენლობაში თოთხმეტი ქალაქი შედის: ბალანგა ბატაანში; მალოლოსი, მეიკაუაიანი და სან-ხოსე-დელ-მონტე ბულაკანში; კაბანატუანი, გაპანი, მუნიოსი და სან-ხოსე ნუევა-ესიხაში; ანხელესი, მაბალაკატი და სან-ფერნანდო პამპანგაში; ტარლაკი ტარლაკში და ოლონგაპო სამბალესში.

რეგიონი ფილიპინების მასშტაბით ბრინჯის ყველაზე მსხვილი მწარმოებელია. ჭარბი ბრინჯი ფილიპინების სხვა რეგიონებში გააქვთ.

ცენტრალური ლუსონის რეგიონული ცენტრის ფუნქციას პამპანგის პროვინციული დედაქალაქის სან-ფერნანდო ასრულებს. 2002 წლის მაისში N103 აღმასრულებელი ბრძანების შესაბამისად აურორის პროვინცია სამხრეთ ტაგალოგის რეგიონიდან ცენტრალური ლუსონის რეგიონის შემადგენლობაში გადავიდა.

## ადმინისტრაციული დაყოფა
ცენტრალური ლუსონი მოიცავს 7 პროვინციას, 2 *მაღალურბანიზებულ ქალაქს*, 12 *შემადგენელ ქალაქს*, 116 მუნიციპალიტეტსა და 3 102 ბარანგაის.

## რესურსები ინტერნეტში
* Central Luzon Local Search 
* North Luzon Super Region: Potentials
* North Luzon Super Region: Projects
* Executive Order No. 103

## სქოლიო
კატეგორია:ცენტრალური ლუსონი
კატეგორია:ფილიპინების რეგიონები
კატეგორია:ლუსონი
ხათუნა სამნიძე

**ხათუნა სამნიძე** (დ. 28 ნოემბერი, 1978 ) — ქართველი პოლიტიკოსი. „საქართველოს რესპუბლიკური პარტიის“ თავმჯდომარე. საქართველოს მე-10 მოწვევის პარლამენტის წევრი.

## ბიოგრაფია
დაიბადა 1978 წლის 28 ნოემბერს. 1985-1995 წლებში სწავლობდა ბათუმის №1 საშუალო სკოლაში, 1996-1999 კი წლებში ბათუმის ტექნიკური უნივერსიტეტის ეკონომიკურ ფაკულტეტზე. 1997-1999 წლებში აჭარის ავტონომიური რესპუბლიკის უზენაესი საბჭოს ადამიანის უფლებათა და საკონსტიტუციო საკითხთა მუდმივი კომისიის თანამშრომელი. 2004-2008 წლებში აჭარის ავტონომიური რესპუბლიკის უმაღლესი საბჭოს წევრი, საფინანსო-საბიუჯეტო კომიტეტის წევრი. 2010-2013 წლებში ჰაინრიჰ ბიოლის ფონდი სამხრეთ სამხრეთ კავკასიის რეგიონული ბიუროს პროგრამირების კოორდინატორი, სამუშაო თემები-„ქალების გაძლიერება, უმცირესობების უფლებები, კონფლიქტები.“ 2013 წელს საქართველოს რესპუბლიკური პარტიის მდივანი. 2013 წლიდან საქართველოს რესპუბლიკური პარტიის თავმჯდომარე. 2014-2017 წლებში თბილისის საკრებულოს წევრი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.

## რესურსები ინტერნეტში
* 

## სქოლიო
კატეგორია:საქართველოს X მოწვევის პარლამენტის წევრები
კატეგორია:ბათუმში დაბადებულები
კატეგორია:დაბადებული 28 ნოემბერი
კატეგორია:დაბადებული 1978
კატეგორია:საქართველოს X მოწვევის პარლამენტის ქალი წევრები
კატეგორია:ცოცხალი ადამიანები
სტივენის სამყარო

**"სტივენის სამყარო"** - (ინგლ. Steven Universe) ამერიკული ანიმაციური სერიალია, რომელიც შექმნა რებეკა შუგარმა "Cartoon Network"-ისთვის. ის მოგვითხრობს პატარა ბიჭუნას, სტივენ იუნივერსის, შესახებ, რომელიც ცხოვრობს ფერად კრისტალებთან სახელად გარნეტი, ამეთვისტო და მარგალიტი - მაგიურ, ადამიანისმაგვარ უცხოპლანეტელებთან გამოგონილ ქალაქში - „ზღვისპირეთი“ (ინგლ. Beach City). სტივენს, ნახევრად ადამიანსა და ნახევრად ფერად კრისტალს, თავის მეგობრებთან ერთად ბევრი თავგადასავალი გადახდება თავს მაშინ, როდესაც მსოფლიოს გადარჩენაში კრისტალებს დაეხმარება. საპილოტე სერია პირველად 2013 წლის მაისში აჩვენეს, რის შემდეგაც 5 სეზონი გამოვიდა (2013 წლის ნოემბრიდან 2019 წლის იანვრამდე). გარდა ამისა, 2019 წლის სექტემბერში გამოუშვეს სტივენის სამყარო: ფილმი (ინგლ. Steven Universe: The Movie) და მცირე ეპილოგი (ინგლ. Steven Universe Future), რომლის პრემიერაც 2019 წლის დეკემბერში შედგა. ჩვენება დამთავრდა 2020 წლის მარტში. 

სერიალმა შეიძინა ფართო ფანბაზა და მოიპოვა საყოველთაო აღიარება თავისი დიზაინის, მუსიკის, გამხმოვანებლების ოსტატობის, მრავალფეროვანი, საინტერესო პერსონაჟებისა და LGBTQ თემატიკის განვითარების გამო. სერიალი 5-ჯერ იყო ნომინირებული „ემი“-ს და 5-ჯერვე „ენნი“-ის ჯილდოებზე.
კატეგორია:ანიმაციური სერიალები
თეონა აქუბარდია

**თეონა აქუბარდია** (დ. 9 ოქტომბერი, 1978, თბილისი) — ქართველი ისტორიკოსი, პედაგოგი და პოლიტიკოსი. უსაფრთხოების საკითხთა ექსპერტი. ტელეწამყვან დავით აქუბარდიას ქალიშვილი.

## ბიოგრაფია
დაამთავრა თბილისის სახელმწიფო უნივერსიტეტი დიპლომატიისა და საერთაშორისო ურთიერთობათა ისტორიის სპეციალობით, მინიჭებული აქვს მაგისტრის აკადემიური ხარისხი. მოგვიანებით თბილისის სახელმწიფო უნივერსიტეტშივე დაასრულა ასპირანტურა და არის ამავე უნივერსიტეტის დოქტორანტი.

2005 წლიდან მუშაობდა სხვადასხვა არასამთავრობო ორგანიზაციაში. 2008 წლიდან არის თავდაცვისა და უსაფრთხოების სამოქალაქო საბჭოს დამფუძნებელი და გამგეობის წევრი. შეიარაღებული ძალებში დემოკრატიული კონტროლის საკითხებზე რამდენიმე პუბლიკაციის თანაავტორი. ლექციებს კითხულობს საქართველოს საზოგადოებრივ საქმეთა ინსტიტუტში. 2014–2018 წლებში იყო საქართველოს ეროვნული უშიშროების საბჭოს მდივნის მოადგილე.

2020 წლის 30 ივლისს შეუერთდა გიორგი ვაშაძის პარტია „სტრატეგია აღმაშენებელს“. 2020 წლიდან არის საქართველოს X მოწვევის პარლამენტის წევრი პარტიული სიით, საარჩევნო ბლოკი: „გიორგი ვაშაძე — სტრატეგია აღმაშენებელი“.

## ლიტერატურა 
* 

## რესურსები ინტერნეტში 
* 

## სქოლიო 
კატეგორია:დაბადებული 9 ოქტომბერი
კატეგორია:დაბადებული 1978
კატეგორია:თბილისში დაბადებულები
კატეგორია:ქართველი ისტორიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს X მოწვევის პარლამენტის წევრები
კატეგორია:საქართველოს X მოწვევის პარლამენტის ქალი წევრები
კატეგორია:ცოცხალი ადამიანები
ძეგამჩაი

**ძეგამჩაი** () — მდინარე აზერბაიჯანში, მტკვრის მარჯვენა შენაკადი. მიედინება შამქორისა და გადაბეის რაიონში. სათავეს იღებს ჩექერბეიში 2020 მ-ზე. მდინარის სიგრძე 90 კმ-ია, აუზის ფართობი 942 კმ². იგი საზრდოობს მიწისქვეშა წყლით (45 %), წვიმით (35 %) და თოვლით (20 %). წყალდიდობები მარტ-ივნისშია, რაც გამოწვეულია თოვლის დნობით. ამ თვეების განმავლობაში მდინარის წლიური ნაკადის 60-70 % მიედინება. ძეგამჩაის საშუალო წლიური ხარჯი 6,30 მ³/წმ-ია, მაქსიმალური ხარჯი გაზაფხულსა და ზაფხულშია. ძეგამჩაის ჩამონადენი წყლის სეზონების მიხედვით: გაზაფხულზე 40 %, ზაფხულში 35 %, შემოდგომაზე 15 % და ზამთარში 10 %.

მდინარის ძველი ქართული სახელწოდებაა **ბურდუჯი** // **ბერდუჯი**. ის ისტორიული საქართველოს უკიდურეს აღმოსავლეთ საზღვარს წარმაოდგენდა. წყაროებში გვხვდება — *საგიმი*, *საგამი*, *ზეგამი* და *ზაკამის* — სახელწოდებითაც.

## რესურსები ინტერნეტში
* 

## სქოლიო 
კატეგორია:აზერბაიჯანის მდინარეები